
Temeljem članka 5., 20. i 21. Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, načinu plaćanja veza, uvjetima korištenja te određivanju maksimalne visine naknade i raspodjele prihoda („Narodne novine“ br. 94/07, 79/08, 114/12 i 47/13), Županijska lučka uprava Zadar dana 2. studenog  2026. godine objavljuje

JAVNI POZIV ZA DOSTAVU ZAHTJEVA ZA DODJELU KOMUNALNOG VEZA

Pozivaju se svi zainteresirani za dodjelu komunalnog veza za brodice u lukama otvorenim za javni promet lokalnog značaja na području Zadarske županije, otok Pag:

· Luka  Dinjiška
· Luka Košljun
· Luka Miškovići
· Luka Proboj
· Luka Smokvica
· Luka Vlašići

Zahtjev za dodjelu komunalnog veza potrebno je dostaviti u roku od 30 dana od dana objave ovog Javnog poziva u lokalnim novinama, na oglasnim pločama u mjestima u kojima se luke nalaze te na mrežnoj stranici Županijske lučke uprave Zadar.

Uz zahtjev je potrebno priložiti:
· dokaz o vlasništvu plovila
· presliku važeće osobne iskaznice
· izvadak iz sudskog registra (ako se radi o pravnoj osobi)
· kontakt broj telefona.

Prilikom dodjele pojedinog veza na komunalnom dijelu luke vodit će se računa o duljini i namjeni plovila, a plovila će se prema navedenim kriterijima odgovarajuće grupirati.
Nepotpuni zahtjevi, kao i zahtjevi dostavljeni izvan propisanog roka, neće se uzeti u razmatranje.

Način predaje zahtjeva:

Zahtjev s pripadajućom dokumentacijom može se dostaviti:
· poštom ili osobno:  Županijska lučka uprava Zadar
                                                          Franka Lisice 77
                                                                23000 Zadar
· e-poštom: zahtjevi@cpa-zadar.hr
· putem aplikacije na mrežnoj stranici Županijske lučke uprave Zadar: www.cpa-zadar.hr

